**ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ**

|  |
| --- |
| **Τίτλος** |

 **LEADER 2014-2020 Αχαΐας, Αχαΐα Αναπτυξιακή ΑΕ, Υπομέτρο 19.2**

 **Σκοπός**

Βασικός στόχος του Υπομέτρου **19.2 του LEADER 2014-2020**, είναι ιδιωτικού χαρακτήρα παρεμβάσεις, οι οποίες έχουν επιχειρηματικό χαρακτήρα και συμβάλουν στην ανάπτυξη του δευτερογενή και τριτογενή τομέα της τοπικής οικονομίας.

Οι δράσεις εφαρμόζονται σε όλη την περιοχή εφαρμογής του τοπικού προγράμματος και ειδικότερα στο σύνολο των Δήμων Αιγιαλείας, Δυτικής Αχαΐας, Ερύμανθου, Καλαβρύτων και Πατρέων.

Συνολικός προϋπολογισμός δημόσιας δαπάνης **€3.131.000**.

 **Δικαιούχοι**

Ακολουθεί συνοπτική περιγραφή των υποδράσεων του Υπομέτρου 19.2

| **Τίτλος Υποδράσης** | **Περιγραφή**  | **Επιλέξιμοι κλάδοι** | **Δικαιούχοι** |
| --- | --- | --- | --- |
| **19.2.1.2:**Μεταφορά γνώσεων & ενημέρωσης σε ΜΜΕ αγροτικών περιοχώνΔημόσια Δαπάνη: **€40.000** | Στο πλαίσιο της υποδράσης ενισχύονται ευρύτερα προγράμματα κατάρτισης και επιμόρφωσης διάρκειας μέχρι 300 ώρες ανάλογα με το θεματικό πεδίο, τα οποία μπορούν να συμπεριλαμβάνουν εργαστήρια (workshops), επαγγελματική καθοδήγηση και δραστηριότητες επίδειξης.  | α) Προγράμματα κατάρτισης που αφορούν στην εκπαίδευση για τη διαφοροποίηση/συμπλήρωση του αγροτικού εισοδήματοςβ) Προγράμματα κατάρτισης που αφορούν στη βελτίωση της ποιότητας των παρεχόμενων τουριστικών υπηρεσιών  | Πολύ μικρές έως μεγάλες επιχειρήσεις |
| **19.2.2.2:**Ενίσχυση επενδύσεων στην μεταποίηση, εμπορία και / ή ανάπτυξη γεωργικών προϊόντων με αποτέλεσμα ΜΗ ΓΕΩΡΓΙΚΟ προϊόν Δημόσια Δαπάνη: **€200.000** | Με την παρούσα υπο-δράση ενισχύεται η ίδρυση, ο εκσυγχρονισμός, η επέκταση και η μετεγκατάσταση, μονάδων παραγωγής, αποθήκευσης και εμπορίας οι οποίες δραστηριοποιούνται στην μεταποίηση προϊόντων του Παραρτήματος Ι της Συνθήκης και χρησιμοποιούν τα προϊόντα αυτά σαν πρώτη ύλη για την περαιτέρω μεταποίησήτους, έτσι ώστε το εξαγόμενο προϊόν να είναι ΜΗ ΓΕΩΡΓΙΚΟ. | • Επεξεργασία καπνού για παραγωγή πούρων ή σιγαρίλος.• Ζυθοποιία.• Επεξεργασία προϊόντων κυψέλης (γύρη, πρόπολη, βασιλικός πολτός και λοιπά προϊόντα).• Μονάδες παραγωγής αιθέριων ελαίων.• Μονάδες πυρηνελαιουργείων.• Μονάδες παραγωγής αποσταγμάτων από οπωροκηπευτικά ή προϊόντα αμπελοοινικής προέλευσης.• Μονάδες μεταποίησης γεωργικών προϊόντων για την παραγωγή προϊόντων κοσμετολογίας και διατροφής.• Μονάδες παραγωγής εμπορίας και συσκευασίας προϊόντων θρέψης φυτών.• Μονάδες παραγωγής πυτιάς και συμπυκνωμάτων αυτής.• Μονάδες αξιοποίησης παραπροϊόντων και υπολειμμάτων των βιομηχανικών ειδών διατροφής.• Μονάδες επεξεργασίας βάμβακος και λοιπών κλωστικών ινών (όπως κλωστικής κάνναβης και λιναριού). | Πολύ μικρές, μικρές και μεσαίες επιχειρήσεις |
| **19.2.2.3:** Ενίσχυση επενδύσεων στον τομέα του τουρισμού με σκοπό την εξυπηρέτηση ειδικών στόχων της τοπικής στρατηγικής. Δημόσια Δαπάνη: **€300.000** | Η υπο-δράση αφορά την ενίσχυση επενδύσεων για την ποιοτική αναβάθμιση ή/και ίδρυση **επιχειρήσεων διανυκτέρευσης**, με στόχο τη βελτίωση του τουριστικού προϊόντος της περιοχής παρέμβασης και τη διαφοροποίηση / εμπλουτισμό των παρεχόμενων υπηρεσιών. | Α. Κύρια ξενοδοχειακά καταλύματα (Ξενοδοχεία, οργανωμένες τουριστικές κατασκηνώσεις)Εκσυγχρονισμός ή/και επέκταση υφιστάμενων επιχειρήσεων διανυκτέρευσης, που οδηγεί υποχρεωτικά σε ανώτερη κατηγορία και μετά την ολοκλήρωση της επένδυσης το σύνολο του τουριστικού καταλύματος (αρχικό κατάλυμα συν επέκταση) ανήκει στις λειτουργικές μορφές και κατηγορίες του άρθρου 2 της ΚΥΑ 2986/25-11-2016 (ΦΕΚ 3885/Β/2-12-2016).B. Μη κύρια τουριστικά καταλύματαα. Ενοικιαζόμενα επιπλωμένα δωμάτια - διαμερίσματαΕκσυγχρονισμός ή/και επέκταση υφιστάμενων επιχειρήσεων διανυκτέρευσης, που οδηγεί υποχρεωτικά σε ανώτερη κατηγορία και μετά την ολοκλήρωση της επένδυσης το σύνολο τουτουριστικού καταλύματος (αρχικό κατάλυμα συν επέκταση) ανήκει στις λειτουργικές μορφές και κατηγορίες του άρθρου 2 της ΚΥΑ 2986/25-11-2016 (ΦΕΚ 3885/Β/2-12-2016).β. Αυτοεξυπηρετούμενα καταλύματα - Τουριστικές επιπλωμένες κατοικίεςΕκσυγχρονισμός ή/και επέκταση υφιστάμενων επιχειρήσεων διανυκτέρευσης, εφόσον μετά την ολοκλήρωση της επένδυσης το σύνολο του τουριστικού καταλύματος (αρχικό κατάλυμα συν επέκταση) ανήκει στα κύρια ξενοδοχειακά καταλύματα του άρθρου 2 της ΚΥΑ 2986/25-11-2016 (ΦΕΚ 3885/Β/2-12-2016).Γ. Ξενοδοχειακά καταλύματα εντός παραδοσιακών ή διατηρητέων κτισμάτωνΊδρυση ή εκσυγχρονισμός ξενοδοχειακών καταλυμάτων εντός παραδοσιακών ή διατηρητέων κτισμάτων, σύμφωνα με την ΚΥΑ 2986/25-11-2016 (ΦΕΚ 3885/Β/2-12-2016). | Η υποδράση αφορά:1. Πολύ μικρές και μικρές επιχειρήσεις
2. Επιχειρήσεις διανυκτέρευσης (καταλύματα)
3. Ιδρύσεις επιτρέπονται μόνο για

καταλύματα εντός χαρακτηρισμένωνπαραδοσιακών ή διατηρητέων κτισμάτων1. Εκσυγχρονισμούς (συνοδευόμενους ή μη από επέκταση)
 |
| **19.2.2.4:** Ενίσχυση επενδύσεων στους τομείς της βιοτεχνίας, χειροτεχνίας, παραγωγής ειδών μετά την 1η μεταποίηση, και του εμπορίου με σκοπό την εξυπηρέτηση ειδικών στόχων της τοπικής στρατηγικής. Δημόσια Δαπάνη: **€175.000** | Η υποδράση αφορά σε δημιουργία ή εκσυγχρονισμό βιοτεχνικών μονάδων, επιχειρήσεων χειροτεχνίας και επιχειρήσεων παραγωγής ειδών μετά την 1η μεταποίηση.  | Η δράση αφορά επιχειρήσεις χειροτεχνίας και ειδών παραδοσιακής τέχνης και λοιπές βιοτεχνικές δραστηριότητες. Ενδεικτικά περιλαμβάνονται βιοτεχνικές επιχειρήσεις παραγωγής ξύλινων ή μεταλλικών αντικειμένων, κοσμημάτων, τουριστικών ειδών και ειδών διακόσμησης, μονάδες παραγωγής κεραμικών, γυάλινων και κέρινων αντικειμένων, ενδυμάτων κλπ., χωρίς να αποκλείονται και λοιπές βιοτεχνικές μονάδες οι οποίες εμπλουτίζουν το παραγόμενο προϊόν της περιοχής. | Η υποδράση αφορά:-Πολύ μικρές και μικρές επιχειρήσεις-Εκσυγχρονισμούς (συνοδευόμενους ή μη από επέκταση) |
| **19.2.2.5:**Ενίσχυση επενδύσεων παροχής υπηρεσιών για την εξυπηρέτηση του αγροτικού πληθυσμού (παιδικοί σταθμοί, χώροι αθλητισμού, πολιτιστικά κέντρα κλπ) με σκοπό την εξυπηρέτηση ειδικών στόχων της τοπικής στρατηγικής.Δημόσια Δαπάνη: **€100.000** | Ενισχύεται η ίδρυση, επέκταση ή/και εκσυγχρονισμός μονάδων παραγωγής προϊόντων οικοτεχνικής παρασκευής από **φυσικά πρόσωπα που είναι επαγγελματίες αγρότες**, σύμφωνα με το άρθρο 56 του Ν. 4235/2014 και την ΥΑ 4912/120862/5.11.2015 όπως τροποποιήθηκε με την ΥΑ 345/23924/2.3.2017 (και όπως ισχύουν κάθε φορά). | Η υπο-δράση αφορά:στην **ίδρυση** επιχειρήσεων παροχής υπηρεσιών στις **ορεινές Τοπικές/Δημοτικές Κοινότητες** της περιοχής παρέμβασης,στον **εκσυγχρονισμό (συνοδευόμενος ή μη από επέκταση)** επιχειρήσεων παροχής υπηρεσιών στο σύνολο της περιοχής παρέμβασης.. | Η υποδράση αφορά:1. Πολύ μικρές και μικρές επιχειρήσεις
2. Ιδρύσεις μόνο σε ορεινές Τ/Δ Κοινότητες

3. Εκσυγχρονισμούς (συνοδευόμενους ή μη από επέκταση) σε όλη την περιοχή εφαρμογής |
| **19.2.2.6:**Ενίσχυση επενδύσεων οικοτεχνίας και πολυλειτουργικών αγροκτημάτων με σκοπό της εξυπηρέτηση ειδικών στόχων της τοπικής στρατηγικής.Δημόσια Δαπάνη: **€151.000** | Η δράση αυτή περιλαμβάνει την δημιουργία ή επέκταση της λειτουργίας πολυλειτουργικών αγροκτημάτων καθώς και την δημιουργία οικοτεχνιών. Πρόκειται για μονάδες με υπηρεσίες και προϊόντα στα οποία εστιάζει η στρατηγική του τοπικού προγράμματος.  | Τα **είδη** των προϊόντων οικοτεχνικής παρασκευής είναι:Α. Προϊόντα δημητριακών π.χ. πλιγούρι, μπομπότα.Β. Αρτοσκευάσματα π.χ. παξιμάδια φρυγανιές, αρτίδια, σταφιδόψωμα, κριτσίνια, βουτήματα, λουκουμάδες με μέλι, κουλούρια, λαγάνες, διπυρίτης άρτος (γαλέτα) φύλλο κρούστας, σφολιάτα, πίτες (αλμυρές και γλυκές).Γ. Ζυμαρικά π.χ. τραχανάς, χυλοπίτες, λαζάνια, ξυνόχονδρος.Δ. Γλυκίσματα π.χ. χαλβάς με σιμιγδάλι, σάμαλι, ραβανί.Ε. Προϊόντα φυτικής προέλευσης με ή χωρίς γλυκαντικές ύλες, π.χ. γλυκά κουταλιού, μαρμέλαδες, κομπόστες, ζελέ φρούτων, γλυκά αλείμματα και γλυκές πάστες φρούτων και λαχανικών, φρουί γλασέ, πετιμέζι, μουσταλευριά, αμυγδαλωτά, εργολάβους, χαρουπόμελο, προϊόντα από σουσάμι.ΣΤ. Προϊόντα με extra παρθένα και παρθένα ελαιόλαδα που έχουν προστεθεί αρωματικά φυτά, μπαχαρικά, αιθέρια έλαια, κ.α. σε συσκευασία έως δύο (2) λίτρων.Ζ. Προϊόντα φυτικής προέλευσης διατηρημένα με αλάτι, ξύδι και λάδι, επιτραπέζιες ελιές, πάστες ελιάς, τουρσιά, σάλτσες.Η. Αποξηραμένα προϊόντα φυτικής προέλευσης φρούτα και λαχανικά, ξηροί καρποί, όσπρια, αρωματικά φυτά.Θ. Προϊόντα με μέλι που έχουν προστεθεί ξηροί καρποί, αποξηραμένα φρούτα, μαστίχα, κρόκος κ.α. τρόφιμα.Ι. Γαλακτοκομικά προϊόντα, π.χ. τυρί, βούτυρο, γιαούρτι εφόσον πληρούνται οι προϋποθέσεις που ορίζονται στη με αριθμ. 3724/162303/22.12.14 ΚΥΑ (ΦΕΚ 3438 /Β/2014).ΙΑ. Λοιπά τρόφιμα, π.χ. ξύδι, χυμοί φρούτων και λαχανικών σε συσκευασία έως ενός (1) λίτρου. ΙΒ. Προϊόντα σαπωνοποιίας από ελαιόλαδο. | Η υποδράση αφορά Πολύ μικρές επιχειρήσειςΗ επενδυτική πρόταση θα πρέπει νααφορά μόνο σε ένα από τα δύο άρθρα (17 ή 19) του Καν. (ΕΕ) 1305/2013 και όχι και στα δύο άρθρα.Ισχύουν ο Ν. 4235/2014, η ΥΑ 4912/120862/2015 και η ΚΥΑ 543/34450/24.3.2017 (όπως ισχύουν κάθε φορά) |
| **19.2.3.1:** Οριζόντια εφαρμογή μεταποίησης, εμπορίας και / ή ανάπτυξης γεωργικών προϊόντων με αποτέλεσμα ΓΕΩΡΓΙΚΟ προϊόν με σκοπό την εξυπηρέτηση των στόχων της τοπικής στρατηγικής.Δημόσια Δαπάνη: **€1.020.000** | Η υποδράση αφορά σε δημιουργία ή εκσυγχρονισμό μεταποιητικών μονάδων σε επιλέξιμους κλάδους της αγροτικής παραγωγής, με σκοπό τη μεταποίηση, εμπορία και/ή ανάπτυξη των γεωργικών προϊόντων, εκτός των προϊόντων αλιείας.  |  Κρέας - πουλερικά - κουνέλια (όπως πτηνοσφαγεία, παραγωγή κρεατοσκευασμάτων και προϊόντων με βάση το κρέας, αλλαντικών, μονάδες δημιουργίας ζωικών υποπροϊόντων).• Γάλα (όπως επεξεργασία γάλακτος, παραγωγή προϊόντων γάλακτος, τυρί, γιαούρτι).• Αυγά (όπως τυποποίηση συσκευασία αυγών, παραγωγή νέων προϊόντων).• Σηροτροφία - μελισσοκομία - σαλιγκαροτροφία - διάφορα ζώα.• Ζωοτροφές (όπως παραγωγή μιγμάτων ζωοτροφών).• Δημητριακά (όπως παραγωγή αλεύρων, ξήρανση δημητριακών).• Ελαιούχα Προϊόντα (εξαιρούνται οι ιδρύσεις ελαιοτριβείων).• Οίνος.• Οπωροκηπευτικά, ακρόδρυα, ξηροί καρποί.• Άνθη (όπως τυποποίηση και εμπορία ανθέων).• Φαρμακευτικά και Αρωματικά Φυτά.• Σπόροι & Πολλαπλασιαστικό Υλικό.• Ξύδι (όπως παραγωγή ξυδιού από οίνο, από φρούτα και άλλες γεωργικές πρώτες ύλες). | Πολύ μικρές, μικρές & μεσαίες επιχειρήσεις |
| **19.2.3.3:** Οριζόντια εφαρμογή ενίσχυσης επενδύσεων στον τομέα του τουρισμού με σκοπό την εξυπηρέτηση των στόχων της τοπικής στρατηγικής.Δημόσια Δαπάνη: **€750.000** | H υποδράση αφορά σε δημιουργία ή εκσυγχρονισμό τουριστικών υποδομών της περιοχής παρέμβασης. | • **Αθλητικός τουρισμός αναψυχής**, π.χ. δραστηριότητες που συνδέονται με θαλάσσια σπορ, αθλητικές δραστηριότητες που σχετίζονται με λίμνες-ποτάμια, αθλητικές δραστηριότητες βουνού και λοιπές εναλλακτικές δραστηριότητες π.χ. ποδηλασία, ιππασία κ.ά.• **Τουρισμός υπαίθρου** όπως περιβαλλοντικός - φυσιολατρικός τουρισμός, τουρισμός παρατήρησης χλωρίδας και πανίδας, περιπατητικός τουρισμός, περιηγητικός τουρισμός κλπ.• **Ειδικές τουριστικές υποδομές**, όπως χιονοδρομικά κέντρα, γήπεδα γκολφ, θεματικά πάρκα κλπ. | Μη εισηγμένες μικρές & πολύ μικρέςεπιχειρήσεις, που λειτουργούν έως 5 έτη χωρίς διανομή κερδών |
| **19.2.3.4:**Οριζόντια εφαρμογή ενίσχυσης επενδύσεων στους τομείς της βιοτεχνίας, χειροτεχνίας, παραγωγής ειδών μετά την 1η μεταποίηση, και του εμπορίου με σκοπό την εξυπηρέτηση των στόχων του τοπικής στρατηγικής.Δημόσια Δαπάνη: **€175.000** | Η δράση περιλαμβάνει τη δημιουργία ή τον εκσυγχρονισμό επιχειρήσεων στους τομείς της βιοτεχνίας, χειροτεχνίας και του εμπορίου βιοτεχνικών, χειροτεχνικών ειδών. | Η δράση αφορά στην ίδρυση, επέκταση ή/και εκσυγχρονισμό επιχειρήσεων χειροτεχνίας και ειδών παραδοσιακής τέχνης και λοιπές βιοτεχνικές δραστηριότητες. Ενδεικτικά περιλαμβάνονται βιοτεχνικές επιχειρήσεις παραγωγής ξύλινων ή μεταλλικών αντικειμένων, κοσμημάτων, τουριστικών ειδών και ειδών διακόσμησης, μονάδες παραγωγής κεραμικών, γυάλινων και κέρινων αντικειμένων, ενδυμάτων κλπ., χωρίς να αποκλείονται και λοιπές βιοτεχνικές μονάδες οι οποίες εμπλουτίζουν το παραγόμενο προϊόν της περιοχής. | Μη εισηγμένες μικρές & πολύ μικρέςεπιχειρήσεις, που λειτουργούν έως 5 έτη χωρίς διανομή κερδών |
| **19.2.3.5:**Οριζόντια εφαρμογή ενίσχυσης επενδύσεων παροχής υπηρεσιών για την εξυπηρέτηση του αγροτικού πληθυσμού (παιδικοί σταθμοί, χώροι αθλητισμού, πολιτιστικά κέντρα κλπ) με σκοπό την εξυπηρέτηση των στόχων του τοπικής στρατηγικής.Δημόσια Δαπάνη: **€150.000** | Η δράση αφορά στην **ίδρυση, επέκταση ή/και εκσυγχρονισμό** επιχειρήσεων παροχής υπηρεσιών. | • Παροχής κοινωνικών υπηρεσιών (όπως φροντίδα παιδιών, ηλικιωμένων, ατόμων με ειδικές ανάγκες, υγειονομική περίθαλψη κλπ.)• παροχής πολιτιστικών υπηρεσιών (π.χ. θέατρο, κινηματογράφος, χορός, ζωγραφική κλπ.) • σε υπηρεσίες που υποστηρίζουν τον τοπικό αγροδιατροφικό τομέα ( **εκτός** του κλάδου του εμπορίου), όπως παροχή συμβουλών προώθησης και οργάνωσης της παραγωγής, εργαστήρια ανάλυσης τροφίμων, οινολογικά εργαστήρια, εδαφολογικά εργαστήρια κλπ. | Μη εισηγμένες μικρές & πολύ μικρέςεπιχειρήσεις, που λειτουργούν έως 5 έτη χωρίς διανομή κερδών |
| **19.2.7.2:**Ανάπτυξη νέων προϊόντων, πρακτικών, διεργασιών και τεχνολογιών στον τομέα των τροφίμων και της δασοπονίας Δημόσια Δαπάνη: **€35.000** | Στόχος της δράσης είναι να ενισχυθεί η ανταγωνιστικότητα των τοπικών επιχειρήσεων του αγροτοδιατροφικού τομέα με την ανάπτυξη νέων προϊόντων, την αξιοποίηση νέων τεχνολογιών και καινοτομιών (νέα υλικά, τεχνολογίες συσκευασίας που παρατείνουν σημαντικά τη διάρκεια ζωής των τροφίμων κ.λ.π.) και την ανάπτυξη προϊόντων προστιθέμενης αξίας | Η συνεργασία ενδεικτικά θα μπορούσε να αναπτυχθεί μεταξύ επιχειρήσεων του αγροδιατροφικού τομέα, συνεταιρισμών, ερευνητικών ιδρυμάτων, εργαστηρίων, επιστημονικών και τεχνικών συμβούλων τροφίμων κλπ. | Μικρές και πολύ μικρές επιχειρήσεις |
| **19.2.7.3:**Συνεργασία μεταξύ μικρών επιχειρήσεων για διοργάνωση κοινών μεθόδων εργασίας και τη κοινή χρήση εγκαταστάσεων και πόρων καθώς και για την ανάπτυξη ή και την εμπορία τουριστικών υπηρεσιών που συνδέονται με τον αγροτουρισμό.Δημόσια Δαπάνη: **€35.000** | Η δράση περιλαμβάνει τη συνεργασία μεταξύ τοπικών επιχειρήσεων τουρισμού με στόχο:1. **Την από κοινού ανάπτυξη του εναλλακτικού τουρισμού στην περιοχή** με την δημιουργία και οργάνωση διαδρομών πεζοπορίας, ποδηλασίας, την ανάπτυξη τουρισμού γαστρονομίας, την οργάνωση εκδηλώσεων, την δημιουργία πακέτων εναλλακτικού τουρισμού, κ.λ.π.

2. **Την από κοινού ανάδειξη και προβολή της περιοχής** σε οικο - τουριστικό προορισμό με έντυπα και ψηφιακά μέσα, με την ανάπτυξη marketing της περιοχής, κ.λ.π. **3.Τη συνεργασία των αγροκτημάτων** της περιοχής ώστε να αποκτήσουν κοινό σήμα και κοινές δράσεις προβολής. Θα πρέπει να συγκροτηθούν σχήματα συνεργασίας φορέων με νομική οντότητα στην οποία θα προσδιορίζεται ο επικεφαλής εταίρος και θα διαθέτουν εσωτερικό κανονισμό λειτουργίας (σύμφωνο συνεργασίας). Απαιτείται ικανότητα των σχημάτων συνεργασίας στη διαχείριση και υλοποίηση του κάθε προτεινόμενου επιχειρηματικού σχεδίου. | Η συνεργασία ενδεικτικά θα μπορούσε να αναπτυχθεί μεταξύ επιχειρήσεων του τουριστικού τομέα, χωρίς να αποκλείονται και συνεργασίες μεταξύ επιχειρήσεων διαφορετικών/λοιπών τομέων της οικονομίας. | Μικρές και πολύ μικρές επιχειρήσεις |

 **Προϋπολογισμός & ποσοστό χρηματοδότησης**

Ο συνολικός προϋπολογισμός κάθε αίτησης στήριξης δυνητικού δικαιούχου ενίσχυσης δεν μπορεί να υπερβεί τις **600.000€** για πράξεις που αφορούν σε υποδομές ή / και εξοπλισμό και τις **100.000€** για άυλες πράξεις.

Σε περίπτωση χρήσης του καθεστώτος de minimis (ΚΑΝ 1407/13), η μέγιστη Δημόσια Δαπάνη μπορεί να ανέλθει στις 200.000€ την τριετία συναθροίζοντας και τυχόν ενισχύσεις που έχουν ληφθεί ή θα ληφθούν, από άλλα μέτρα που υπάγονται στο καθεστώς de minimis σε οποιαδήποτε περίοδο τριών οικονομικών ετών σε επίπεδο ενιαίας επιχείρησης.

Η **ένταση ενίσχυσης** ανά Υποδράση και οι εφαρμοζόμενοι κανονισμοί , είναι:

|  |  |
| --- | --- |
| **Υποδράση** | **Ένταση Ενίσχυσης** |
| **19.2.1.2**  | **100%** ΚΑΝ (ΕΕ) 1407/2013 |
| **19.2.2.2 , 19.2.2.6 , 19.2.3.1** | **50%** ΚΑΝ (ΕΕ) 1407/2013 |
| **19.2.2.3 , 19.2.2.4 , 19.2.2.5 , 19.2.2.6 , 19.2.3.3 , 19.2.3.4 , 19.2.3.5 , 19.2.7.2 , 19.2.7.3** | **65%** ΚΑΝ (ΕΕ) 1407/2013 |
| **19.2.3.3 , 19.2.3.4 , 19.2.3.5** | **55%** ΚΑΝ (ΕΕ) 651/2014 |

 **Επιλέξιμες δαπάνες**

Οι επιλέξιμες δαπάνες στο πλαίσιο των επενδυτικών προτάσεων για όλες τις κατηγορίες υποδράσεων δύναται να είναι:

1. **Η αγορά, η κατασκευή ή βελτίωση ακινήτου**. Είναι επιλέξιμη δαπάνη η αγορά οικοδομημένης ή μη οικοδομημένης γης, σε περιπτώσεις πράξεων που περιλαμβάνουν κτιριακές υποδομές, καθώς και οι δαπάνες διαμόρφωσης του περιβάλλοντος χώρου προκειμένου να εξυπηρετούνται οι ανάγκες της επένδυσης, για ποσό μέχρι **το 10 %** των συνολικών επιλέξιμων δαπανών της πράξης. Για εγκαταλελειμμένες και πρώην βιομηχανικές εγκαταστάσεις που περιλαμβάνουν κτίρια, το όριο αυτό αυξάνεται στο **15 %.**
2. **Αγορά**, (συμπεριλαμβανομένης της μεταφοράς και εγκατάστασης) **εξοπλισμού** και ο εξοπλισμός εργαστηρίων στο βαθμό που εξυπηρετεί τη λειτουργία της επένδυσης. Επίσης, ο εξοπλισμός παραγωγής ενέργειας ανανεώσιμων πηγών ενέργειας, εξοικονόμησης ύδατος και επεξεργασίας αποβλήτων εφόσον αντιστοιχούν στην δυναμικότητα ή της ανάγκες της μονάδας και δεν αποτελούν μεμονωμένη δαπάνη αλλά συμπληρωματική δαπάνη σε παραγωγικές επενδύσεις.
3. **Αγορά καινούργιων οχημάτων** και συγκεκριμένα: i) Οχημάτων μεταφοράς προϊόντων ειδικού τύπου τα οποία, σύμφωνα με την εθνική νομοθεσία, θεωρούνται απαραίτητα για την λειτουργία της επένδυσης. Το ύψος της δαπάνης για την αγορά οχημάτων ειδικού τύπου δεν μπορεί να υπερβαίνει **το 10%** του προϋπολογισμού του επενδυτικού σχεδίου. ii) Μέσων εσωτερικής μεταφοράς που καλύπτουν τις ανάγκες της επένδυσης. Δεν είναι επιλέξιμα οχήματα μεταφοράς προσωπικού ή πελατών. Σύμφωνα με τον Καν Ε.Ε. 1407/2014, δεν είναι επιλέξιμες οι δαπάνες για την απόκτηση οχημάτων σε επιχειρήσεις που εκτελούν οδικές εμπορευματικές μεταφορές.
4. Απόκτηση πιστοποιητικών διασφάλισης ποιότητας, τα οποία είναι αναγνωρισμένα από διεθνή ή εθνικά πρότυπα. Στις δαπάνες αυτές περιλαμβάνονται οι δαπάνες συμβούλου και πιστοποίησης.
5. Δαπάνες εξοπλισμού επιχείρησης, όπως αγορά fax, τηλεφωνικών εγκαταστάσεων, δικτύων ενδοεπικοινωνίας, ηλεκτρονικών υπολογιστών, λογισμικών, περιφερειακών μηχανημάτων και φωτοτυπικών.
6. Δαπάνες συστημάτων ασφαλείας εγκαταστάσεων, συστημάτων πυροσβεστικής προστασίας εγκαταστάσεων.
7. Γενικές δαπάνες συνδεόμενες με τις εγκαταστάσεις και τον εξοπλισμό της μονάδας, όπως αμοιβές αρχιτεκτόνων, μηχανικών και συμβούλων, αμοιβές για συμβουλές σχετικά με την περιβαλλοντική και οικονομική βιωσιμότητα, συμπεριλαμβανομένων των δαπανών για μελέτες σκοπιμότητας. Οι δαπάνες αυτές δεν μπορούν να υπερβαίνουν **το 10%** του Συνολικού Κόστους της πράξης. Επίσης στις δαπάνες αυτές δύναται να συμπεριλαμβάνεται και συμβουλευτικές υπηρεσίες για την υποβολή και την τεχνική υποστήριξη της αίτησης στήριξης.
8. Δαπάνες όπως απόκτηση ή ανάπτυξη λογισμικού και αποκτήσεις διπλωμάτων ευρεσιτεχνίας, αδειών, δικαιωμάτων διανοητικής ιδιοκτησίας, εμπορικών σημάτων, δημιουργία αναγνωρίσιμου σήματος (ετικέτας) του προϊόντος, έρευνα. αγοράς για τη διαμόρφωση της εικόνας του προϊόντος (συσκευασία, σήμανση).
9. Δαπάνες προβολής, όπως ιστοσελίδα, έντυπα, διαφήμιση και συμμετοχή σε εκθέσεις και μέχρι **το 10%** του συνολικού κόστους της πράξης.
10. Δαπάνες σύνδεσης με Οργανισμούς Κοινής Ωφέλειας (ΟΚΩ) όπως ενδεικτικά ΔΕΗ, ύδρευση, αποχέτευση, τηλεφωνοδότηση κλπ, εντός των ορίων του οικοπέδου.
11. Ασφαλιστήριο συμβόλαιο κατά παντός κινδύνου, κατά τη διάρκεια των εργασιών της επένδυσης (υποχρεωτική ασφάλιση).
12. Αμοιβές προσωπικού, συμπεριλαμβανομένων των επιβαρύνσεων της κοινωνικής ασφάλισης, πληρωτέες από τον δικαιούχο στο προσωπικό του, εφόσον αυτό προσελήφθη, για να εργασθεί αποκλειστικά για την υλοποίηση της επένδυσης και να απολυθεί με την ολοκλήρωσή του, σε περίπτωση αυτεπιστασίας.

Στο πλαίσιο του τοπικού προγράμματος, δεν ενισχύονται δαπάνες που αφορούν στην πρωτογενή παραγωγή / γεωργικός τομέας.

Για αναλυτικότερη περιγραφή των επιλέξιμων δαπανών ανά Υποδράση, ανατρέξτε στην ενότητα [e-book](https://www.360funding.gr/e-books) του 360ο Funding.

 **Προθεσμία και διάρκεια έργου**

Ημερομηνία έναρξης της ηλεκτρονικής υποβολής των επιχειρηματικών σχεδίων στο Πληροφοριακό Σύστημα Κρατικών Ενισχύσεων (ΠΣΚΕ) ορίζεται η **07/05/2019** με καταληκτική ημερομηνία στις **15/11/2019**.

Οι Δικαιούχοι οφείλουν να ολοκληρώσουν το οικονομικό και φυσικό αντικείμενο της πράξης, εντός του εγκεκριμένου χρονοδιαγράμματός της, όπως δηλώνεται στην αίτηση στήριξης, και εντός, το πολύ, τριών **(3) ετών** από την στιγμή της ένταξης και σε κάθε περίπτωση μέχρι την **30-06-2023**.